
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2073338/8013/002 0) 

Συγκρότηση Ειδικής Επιτροπής στη Γενική Γραμματεία 
Δημόσιας Διοίκησης του Υπουργείου Εσωτερικών 
Δημ. Διοίκησης και Αποκέντρωσης και καθορισμός α¬ 
ποζημίωσης των μελών της 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚ, ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 παρ. 18 του Ν. 2503/97 (ΦΕΚ 
107/Α/30.5.1997) «Διοίκηση, οργάνωση στελέχωση της 


Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

β) Του άρθρου 40 του Ν. 849/78, όπως τροποποιήθηκε 
με το άρθρο 3 του Ν. 2129/93 «Αύξηση συντάξεων και άλ¬ 
λες διατάξεις». 

γ) Της παρ. 3 του άρθρου 22 του Ν. 2362/95 (ΦΕΚ 
247/Α/27.11,95) «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

δ) Του άρθρου 27 του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85, όπως τελι¬ 
κά αντικαταστάθηκε με το άρθρο 1 του Ν. 2469/97. 

ε) Του Π.Δ. 320/88 (ΦΕΚ 149/Α/5.7.1988) «Οργανισμός 
των Υπηρεσιώντου Υπουργείου Προεδρίας της Κυβέρνη¬ 
σης», όπως τροποποιήθηκε και συμπληρώθηκε μεταγενέ¬ 
στερα. 

στ) Του Π.Δ. 373/95 (ΦΕΚ 201/Α/1-4.9.1995) «Συγχώνευ¬ 
ση των υπουργείων Προεδρίας της Κυβέρνησης και Εσω¬ 
τερικών σΓΟ Υπουργείο Εσωτερικών, Δημιόσιας Διοίκησης 
και Αποκέντρωσης και καθορισμός των αρμοδιοτήτων 
του». 

ζ) Του Π.Δ. 400/95 (ΦΕΚ226/Α/1.11.1995) «Σύσταση Γε¬ 
νικής Γραμματείας Δημόσιας Διοίκησης στο Υπουργείο Ε¬ 
σωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2 Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού, ύψους 735.000 δρχ. (επτακοσίων τριάντα 
πέντε χιλιάδων δραχμών) γιατο έτος 1998, που 6α καλυ¬ 
φθεί από τις πιστώσεις του Φ.07-150 ΚΑΕ 0515. 

3. Τα από 2 και 3.9.1998 Σημειώματα της Διεύθυνσης Α¬ 
πλού στευσης Διαδικασιών και Παραγωγικότητας. 

4. Τη με αριθμ. 1107147/1239/0006Α/4.10.1996 απόφα¬ 
ση με θέμα «Μεταβίβαση αρμοδιοτήτων Υπουργού Οικο¬ 
νομικών στους Υφυπουργούς Οικονομικών (ΦΕΚ 922/Β/ 
7.10.96), αποφασίζουμε: 

1. Συγκροτούμε στη Γ ενική Γ ραμματεία Δημόσιας Διοί¬ 
κησης του Υπουργείου Εσωτερικών, Δημόσιας Διοίκησης 
και Αποκέντρωσης Ειδική Επιτροπή, στο πλαίσιο του προ¬ 
γράμματος διοικητικού εκσυγχρονισμού στον τομέα της 
επικοινωνίας της Δημόσιας Διοίκησης, τόσο με τους πολί¬ 
τες όσο και με τους φορείς του δημόσιου τομέα με τη χρη¬ 
σιμοποίηση σύγχρονων μέσων τεχνολογίας (ΡΑΧ, Ηλε¬ 
κτρονικό Ταχυδρομείο). 

2. Η επιτροπή αποτελείται από έναν (1) Σύμβουλο του 

Συμβουλίου της Επικράτειας, ως Πρόεδρο και οκτώ (8) 
μέλη - ανώτατους και ανώτερους δικαστικούς λειτουρ¬ 
γούς, Καθηγητές Α.Ε.1. και υπαλλήλους του δημόσιου το¬ 
μέα με οποιαδήποτε σχέση εργασίας. 

Γραμματέαςτης Επιτροπής ορίζεται υπάλληλος της Γε¬ 
νικής Γραμματείας Δημόσιας Διοίκησης του ΥΠ.ΕΣ.Δ.Δ.Α. 
με Α' βαθμό του κλάδου ΠΕ Διοικητικής Οργάνωσης. 

3. Έργο της Επιτροπής θα είναι η διαμόρφωση του νο¬ 
μικού πλαισίου, αναφορικά με τη διακίνηση και κατοχύ¬ 
ρωση της αποδεικτικής ισχύος των εγγράφων ποίι διακι- 
νούνται μεταξύ των υπηρεσιών του δημόσιου τομέα ή με¬ 
ταξύ των υπηρεσιών αυτών και των ιδιωτών με 
τηλεομοιοτυπική συσκευή (ΡΑΧ) ή Ηλεκτρονικό Ταχυδρο¬ 
μείο (Ε-πίηΝ), ενόψει της ευρείας διάδοσης και χρησιμο¬ 
ποίησης των εν λόγω μέσων, της ανάγκης προσαρμογής 
της Διοίκησης στη σύγχρονη τεχνολογική πρόοδο και α¬ 
ντιμετώπισης των προβλημάτων που ανακύπτουν απάτην 
εφαρμογή τέτοιων μεθόδων επικοινωνίας. 

4. Στον Πρόεδρο, τα μέλη και το γραμματέα της εν λό¬ 
γω Επιτροπής θα καταβληθεί εφάπαξ αποζημίωση κατά 
παρέκκλιση των διατάξεων του Ν. 2470/97, σύμφωνα με 
τα οριζόμενα στο τελευταίο εδάφιο της παρ. 18 του άρ¬ 
θρου 18 του Ν. 2503/97, το ύψος της οποίας καθορίζεται 
ως εξής: 

Πρόεδρος: 105.000 δρχ. 

Μέλος: 70.000 δρχ. 

Γ ραμματέας: 70.000 δρχ. 

Η ανωτέρω εφάπαξ αποζημίωση θα καταβληθεί στους 
δικαιούχους μετά την ολοκήρωση του έργου που έχει α¬ 
νατεθεί στην Επιτροπή και θα βαρύνει τις πιστώσεις του 
Φ.07-150 ΚΑΕ 0515. 

5. Η Επιτροπή οφείλει να ολοκληρώσει το έργο της ε¬ 
ντός μηνός από τη σύστασή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1998 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 2061048/6630/0022 (2) 

Καθορισμός εφάπαξ αποζημιώσεως του Προέδρου, των 
μελών και του Γραμματέως της Κεντρικής Εξεταστι¬ 
κής Επιτροπής Δικαστικών Επιμελητών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του αρ. 29Α στο Ν. 1558/85, όπως προ¬ 
στέθηκε με το αρ. 27 του Ν. 2081/92 και αντικαταστάθηκε 
με το αρ. 1 του Ν. 2469/97. 

2. Τις διατάξεις του άρθρου 11 του Ν. 2318/95 «Κώδικας 
Δικαστικών Επιμελητών». 

3. Την αριθμ. 78574/22.5.1998 απόφαση του Υπουργού 
Δικαιοσύνης με την οποία συγκροτείται, σύμφωνα με τις 
ως άνω διατάξεις του Ν. 2318/95 Κεντρική Εξεταστική Ε¬ 
πιτροπή Δικαστικών Επιμελητών. 

4. Την αριθμ. 39782/1997 απόφαση του Υπουργού Δι¬ 
καιοσύνης «Ρύθμιση λεπτομερειών που αφορούν τη διε¬ 
νέργεια διαγωνισμών Δικαστικών Επιμελητών». 


5. Τις διατάξεις του άρθρου 19του Ν. 2470/1997. 

6. Την απόφαση αριθμ. 1107147/1239/4.10.96/0006Α' 
(ΦΕΚ Β 922) του Πρωθυπουργού και του Υπουργού Οικο¬ 
νομικών. 

Το γεγονός ότι από την απόφαση αυτή προκαλείται συ¬ 
νολική δαπάνη 365.000 δρχ. σε βάρος του Κρατικού Προ¬ 
ϋπολογισμού (Ειδ. Φορ. 17-210 και ΚΑΕ 0515). 

7. Τις διατάξεις του αρ. 40 του Ν. 849/78, όπως συμπλη¬ 
ρώθηκε με το αρ. 8 του Ν. 2129/93, αποφασίζουμε: 

Καθορίζουμε την εφάπαξ, αποζημίωση του Προέδρου, 
των μελών και του Γραμματέα της Κεντρικής Εξεταστικής 
Επιτροπής που διεξήγαγε τον διαγωνισμό των δικαστικών 
Επιμελητών έτους 1998, ως εξής: 

Για τον Πρόεδρο και τα μέλη εκατό χιλιάδες (100.000) 
δρχ. έκαστον και τον γραμματέα εξήντα πέντε χιλιάδες 
(65.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΓΙΑΝΝΟΠΟΥΛΟΣ 

-♦- 

Αριθ. 2073444/8016/0022 (3) 

Καθορισμός αποζημίωσης των μελών του Διοικητικού 
Συμβουλίου του Ε.Κ.Β.Μ.Μ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 6παρ. 3δτου Ν. 2557/97 «Θεσμοί, μέτρα 
και δράσεις πολιτιστικής ανάπτυξης» (ΦΕΚ271/Α/ 24.7.98). 

β) Του άρθρου 40 του Ν. 849/1978 «Περί παροχής κινή¬ 
τρων δια την ενίσχυσιν της Περιφερειακής και Οικονομι¬ 
κής ανάπτυξης της Χώρας» όπως συμπληρώθηκε με το 
άρθρο 8τουΝ. 2129/1993. 

γ) Του άρθρου 27του Ν. 2081/92 «Ρύθμιση του θεσμού 
των Επιμελητηρίων τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ¬ 
γελματικών και άλλες διατάξεις». 

2. Την αριθμ. 1107147/1239/0006Α/4.10.96 Κ.Υ.Α. του 
Πρωθυπουργού και του Υπουργού Οικονομικών (ΦΕΚ 
922/Β/7.10.96). 

3. Το γεγονός ότι από την απόφαση αυτή προκαλείται 
δαπάνη ύψους 9.600.000 δρχ. για το τρέχον έτος και για 
κάθε ένα από τα επόμενα έτη, που θα καλυφθεί από τις πι¬ 
στώσεις του προϋπολογισμού Ευρωπαϊκού Κέντρου Βυ¬ 
ζαντινών και Μεταβυζαντινών Μνημείων (Ν.Π.Ι.Δ.) που ε¬ 
ποπτεύεται από το ΥΠΠΟ. 

4. Το αριθ. 46/18.8.98 έγγραφο του Ε.Κ.Β.Μ.Μ., αποφα¬ 
σίζουμε: 

1. Καθορίζουμε την κατά συνεδρίαση αποζημίωση των 
μελών του Διοικητικού Συμβουλίου του Ευρωπαϊκού Κέ¬ 
ντρου Βυζαντινών και Μεταβυζαντινών Μνημείων, και μέ¬ 
χρι του αριθμού των πέντε (5) συνεδριάσεων το μήνα, ως 
εξής: 

Πρόεδρος: 25.000 δρχ. 

Μέλος: 20.000 δρχ. 

Γ ραμματέας: 15.000 δρχ. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

2. Το ανωτέρω Δ.Σ. μπορεί να πραγματοποιεί και περισ¬ 
σότερες των πέντε (5) συνεδριάσεων το μήνα, χωρίς απο¬ 
ζημίωση. 

Η απόφαση αυτή, η οποία ισχύει από 21.1.98, να δημο- 
σιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1998 ■ 

ΟΙ ΥΠΟΥΡΓΟ! 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΒΕΝΙΖΕΛΟΣ 

-♦- 

Αριθ. 2073083/7965/0022 (4) 

Υπερωριακή εργασία μονίμου προσωπικού Λιμενικού Τα¬ 
μείου ΩΡΩΠΟΥγιατο Β' εξάμηνο του 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57/τ.Α7ΐ 8.3.1998). 

2. Την αριθ. 2022941/2297/0022/7.4.1998 εγκύκλιο του 
Υπουργείου Οικονομικών /Γ.Λ.Κ. 

3. Την αριθ. 52/2.7.1998 Πράξη της Λιμενικής Επιτρο¬ 
πής Λ.Τ. ΩΡΩΠΟΥ. 

4. Την αριθ. 11071 47/1239/0006Α/4.10.1996 απόφαση 

του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων.στους Υφυπουργούς Οικονο¬ 

μικών» (ΦΕΚ922/Τ.Β77.10.1996), αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας, διακοσίων (200) ωρών συνολικά, με 
αμοιβή, μιας (1) μόνιμης υπαλλήλου που υπηρετεί στο Λι¬ 
μενικό Ταμείο ΩΡΩΠΟΥ αποσπασμένη από τον Οργανι¬ 
σμό Λιμένος Πειραιώς, για την αντιμετώπιση εποχιακών 
και εκτάκτων υπηρεσιακών αναγκών, κατά το Β εξάμηνο 
1998. 

2. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση της υπαλλήλου 
αυτής αφορούν στις εισπράξεις εσόδων, μισθωμάτων και 
τελών για λογαριασμό του Λ.Τ. οι οποίες, λόγω της μονα¬ 
δικής διοικητικής υπαλλήλου και του φόρτου εργασίας, ε- 
κτελούνται μετά το πέρας του κανονικού ωραρίου. 

3. Για τη δαπάνη που θα προκύψει από την ανωτέρω αι¬ 
τία υπάρχει εγγεγραμμένη πίστωση στον Τακτικό Προϋ¬ 
πολογισμό του Λιμενικού Ταμείου ΩΡΩΠΟΥ έτους 1998, 
ύψους τριακοσίων χιλιάδων (300.000) δρχ., ο οποίος δεν 
επιβαρύνει τον Κρατικό Προϋπολογισμό. Η δαπάνη για το 
Β' εξάμηνο 1998 υπολογίζεται σε τριακόσιες χιλιάδες 
(300.000) δρχ., η δε συνολική δαπάνη δεν μπορεί, σε καμ- 
μία περίπτωση, να υπερβεί σε ετήσια βάση το ύψος της πί¬ 
στωσης του Προϋπολογισμού Λ.Τ. ΩΡΩΠΟΥ που έχει εγ¬ 
γράφει για την αιτία αυτή, μη επιτρεπομένηςτης αύξησης 
των σχετικών πιστώσεων με μεταφορά κονδυλίων από πι¬ 
στώσεις άλλων κατηγοριών δαπανών, είτε με χορήγηση 
συμπληρωματικών κονδυλίων. 

4. Η υπερωριακή απασχόληση της υπαλλήλου κάθε φο¬ 
ρά καθώς και ο αριθμός των ωρών θα εξαρτηθεί από τις 
πραγματικές υπηρεσιακές ανάγκες και θα καθοριστεί με 
απόφαση του Προέδρου Λ.Τ. ΩΡΩΠΟΥ. 

5. Η απόφαση αυτή ισχύει αναδρομικά από 1.7.1998 μέ¬ 
χρι 31.12.1998. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
-♦- 

Αριθ. 2073082/7963/0022 (5) 

Υπερωριακή εργασία μονίμου προσωπικού Λιμενικού Τα¬ 
μείου ΗΓΟΥΜΕΝΙΤΣΑΣ για το Β' εξάμηνο του 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57/τ.Α'/18.3.1998). 

2. Την αριθ. 2022941/2297/0022/7.4.1998 εγκύκλιο του 
Υπουργείου Οικονομικών /Γ.Λ.Κ. 

3. Την αριθ. 74/27.7.1998 Πράξη της Λιμενικής Επιτρο¬ 
πής Λ.Τ. ΗΓΟΥΜΕΝΙΤΣΑΣ. 

4. Την αριθ. 1107147/1239/0006Α/4.10.1996 απόφαση 

του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων.στους Υφυπουργούς Οικονο¬ 

μικών» (ΦΕΚ922/τ.Β77.10.1996), αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας, εξακοσίων (600) ωρών συνολικά, με 
αμοιβή, τεσσάρων (4) μονίμων υπαλλήλων του Λ.Τ. Η¬ 
ΓΟΥΜΕΝΙΤΣΑΣ, όπου υπηρετούν συνολικά επτά (7) μόνι¬ 
μοι υπάλληλοι, για την αντιμετώπιση εποχιακών και εκτά¬ 
κτων υπηρεσιακών αναγκών, κατά το Β' εξάμηνο 1998. 

2. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

α) Έλεγχοςδιακινούμενου αριθμού επιβατών - οχημά¬ 
των και ορθής απόδοσης λιμενικών τελών (απόδοση στο 
Μ.Τ.Ν. και Ν.Α.Τ.). 

β) Καθορισμός χερσαίων χώρων και περιποίηση κήπων 
και ανθώνων. 

3. Για τη δαπάνη που θα προκύψει απάτην ανωτέρω αι¬ 
τία υπάρχει εγγεγραμμένη πίστωση στον Τακτικό Προϋ¬ 
πολογισμό του Λιμενικού Ταμείου ΗΓΟΥΜΕΝΙΤΣΑΣ έτους 
1998, ύψους δύο εκατομμυρίων (2.000.000) δρχ., ο οποί¬ 
ος δεν επιβαρύνει τον Κρατικό Προϋπολογισμό. Η δαπά¬ 
νη για το Β' εξάμηνο 1998 υπολογίζεται σε δύο εκατομμύ¬ 
ρια (2.000.000) δρχ., η δε συνολική δαπάνη δεν μπορεί, σε 
καμμία περίπτωση, να υπερβεί σε ετήσια βάση το ύψος 
της πίστωσης του Προϋπολογισμού Λ.Τ. ΗΓΟΥΜΕΝΙΤΣΑΣ 
που έχει εγγράφει για την αιτία αυτή, μη επιτρεπόμενης 
της αύξησης των σχετικών πιστώσεων μεταφορά κονδυ¬ 
λίων από πιστώσεις άλλων κατηγοριών δαπανών, είτε με 
χορήγηση συμπληρωματικών κονδυλίων. 

4. Ο αριθμός του προσωπικού που θα απασχολείται υ- 
περωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
και θα καθοριστεί με απόφαση του Προέδρου Λ.Τ. ΗΓΟΥ¬ 
ΜΕΝΙΤΣΑΣ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή ισχύει από 1.7.1998 μέχρι 31.12.1998, 
να δημοσιευθεί στην Εφημερίδα της Κυβερνήσεως. 

Αθήνα, 20 Νοεμβρίου 1998 

Ο! ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

--φ- 

Αριθ. 2073081/7964/0022 ^ (6) 

Υπερωριακή εργασία μονίμου προσωπικού Λιμενικού Τα¬ 
μείου ΕΛΕΥΣΙΝΑΣ για το Β' εξάμηνο του 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57/τ.Α'/18.3.1998). 

2. Την αριθ. 2022941/2297/0022/7.4.1998 εγκύκλιο του 
Υπουργείου Οικονομικών/Γ.Λ.Κ. 

3. Την αριθ. 98/22.9.1998 Πράξη της Λιμενικής Επιτρο- 
πήςΛ.Τ. ΕΛΕΥΣΙΝΑΣ. 

4. Την αριθ. 1107147/1239/0006Α/4.10.1996 απόφαση 

του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων.στους Υφυπουργούς Οικονο¬ 

μικών» (ΦΕΚ922/Τ.Β77.10.1996), αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας, δύο χιλιάδων πεντακοσίων πενήντα 
(2.550) ωρών συνολικά, με αμοιβή, δεκαεπτά (17) μονίμων 
υπαλλήλων του Λ.Τ. ΕΛΕΥΣΙΝΑΣ, όπου υπηρετούν συνο¬ 
λικά είκοσι τέσσερις (24) μόνιμοι υπάλληλοι, για την αντι¬ 
μετώπιση εποχιακών και εκτάκτων υπηρεσιακών ανα¬ 
γκών, κατά το Β' εξάμηνο 1998. 

2. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

α) Κατάπλους εμπορικών πλοίων, φορτοεκφόρτωση 
και ζύγιση φορτίων. 

β) Είσπραξη των δικαιωμάτωντου Λ.Τ. ΕΛΕΥΣΙΝΑΣ, συ¬ 
ντονισμός και καθαρισμός των χώρων του λιμένα. 

Η εργασία του προσωπικού του Λ.Τ. ΕΛΕΥΣΙΝΑΣ, διαρ- 
κεί επί δωδεκαώρου βάσεως καθημερινά. 

3. Για τη δαπάνη που θα προκύψει από την ανωτέρω αι¬ 
τία υπάρχει εγγεγραμμένη πίστωση στον Τακτικό Προϋ¬ 
πολογισμό του Λιμενικού Ταμείου ΕΛΕΥΣΙΝΑΣ έτους 
1998, ύψους δώδεκα εκατομμυρίων πεντακοσίων χιλιά¬ 
δων (12.500.000) δρχ., ο οποίος δεν επιβαρύνει τον Κρα¬ 
τικό Προϋπολογισμό. Η δαπάνη γιατο Β'εξάμηνο 1998 υ¬ 
πολογίζεται σε δύο εκατομμύρια πεντακόσιες πενήντα χι¬ 
λιάδες (2.550.000) δρχ,, η δε συνολική δαπάνη δεν 
μπορεί, σε καμμία περίπτωση, να υπερβεί σε ετήσια βάση 
το ύψος της ετήσιας πίστωσης του Προϋπολογισμού Λ.Τ. 
ΕΛΕΥΣΙΝΑΣ που έχει εγγράφει για την αιτία αυτή, μη επι¬ 
τρεπόμενης της αύξησης των σχετικών πιστώσεων με με¬ 
ταφορά κονδυλίων από πιστώσεις άλλων κατηγοριών δα¬ 
πανών, είτε με χορήγηση συμπληρωματικών κονδυλίων. 

4. Ο αριθμός του προσωπικού που θα απασχολείται υ- 
περωριακά κάθε φορά, καθτος και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
και θα καθοριστεί με απόφαση του Προέδρου Λ.Τ. Ε¬ 
ΛΕΥΣΙΝΑΣ. 


5. Η απόφαση αυτή ισχύει ένα μήνα πριν από την έκδο¬ 
σή της, να δημοσιευθεί στην Εφημερίδα της Κυβερνήσε¬ 
ως. 

Αθήνα, 5 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-φ- 

Αριθ. 2073080/7962/0022 (7) 

Υπερωριακή εργασία μονίμου προσωπικού Λιμενικού Τα¬ 
μείου Ν. ΧΑΝΙΩΝ γιατο Β' εξάμηνο του 1998. 

ΟΙ ΥΠΟΥΡΓΟ! 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου. ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57/τ.Α7ΐ8.3.1998). 

2. Την αριθ. 2022941/2297/0022/7.4.1998 εγκύκλιο του 
Υπουργείου Οικονομικών/Γ.Λ.Κ. 

3. Τις διατάξεις του άρθρου 67 παραγρ. 5 του Ν. 
2065/1992 «Αναμόρφωση της άμεσης φορολογίας και άλ¬ 
λες διατάξεις» (ΦΕΚ 113/τ.Α71992). 

4. Την αριθ. 3426.5/33/94/12.9.1994 Κ.Υ.Α. Υπουργών 
Προεδρίας της Κυβέρνησης και Εμπορικής Ναυτιλίας «Ε¬ 
πέκταση των διατάξεων αρθρ. 67 παραγρ. 1-4 του Ν 
2065/1992 στο προσωπικό Λ.Τ. Ν. Χανιών - Ηρακλείου - 
Μαγνησίας και Πατρών» (ΦΕΚ713/τ.Β7ΐ994). 

5. Την αριθ. 279/1994 Πράξη της Λιμενικής Επιτροπής 
Ν. ΧΑΝΙΩΝ «Καθορισμός κατηγοριών και ειδικοτήτων 
προσωπικού του Λ.Τ. Ν.Χ. που υπάγεται στις διατάξεις 
του άρθρου 67 παραγρ. 1-4 του Ν. 2065/1992» και την ε¬ 
γκριτική αυτής αριθ. 3426.5/04/95/24.3.1995 Κ.Υ.Α. Υ¬ 
πουργών Οικονομικών, Εργασίας και Εμπορικής Ναυτι¬ 
λίας «Αναπροσαρμογή τιμολογίων Λιμενικού Ταμείου Ν. 
Χανίων» (ΦΕΚ 267/τ. Β71995). 

6. Την αριθ. 315/10.9.1998 Πράξη της Λιμενικής Επιτρο¬ 
πής Ν. Χανίων. 

7. Την αριθ. 1107147/1239/0006Α/4.10.1996 απόφασή 

του Πρωθυπουργού και του Υπουργού Οικονομικών «Α¬ 
νάθεση αρμοδιοτήτων.στους Υφυπουργούς Οικονο¬ 

μικών» (ΦΕΚ 922/τ.Β77.10.1996), αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας, χιλίων οκτακόσιων εβδομήντα πέντε 
(1.875) ωρών συνολικά! με αμοιβή, δεκαπέντε (15) μονί¬ 
μων υπαλλήλων του Λιμενικού Ταμείου Ν. ΧΑΝΙΩΝ, όπου 
υπηρετουν συνολικά είκοσι τρεις (23) μόνιμοι υπάλληλοι, 
για την αντιμετώπιση εποχιακών και εκτάκτων υπηρεσια¬ 
κών αναγκών, κατά το Β' εξάμηνο 1998. 

2. Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους λόγους που αναλυτικά εκτίθε¬ 
νται κατωτέρω, ενώ οι υπάλληλοι των ειδικοτήτων ΔΕ Τε- 
χνικού/Ήλεκτροτεχνιτών και ΥΕ Ζυγιστών Γεφυροπλά¬ 
στιγγας παρέχουν υπηρεσίες επί 12ώρου βάσεως όλες 
τις ημέρες του χρόνου, όπως προκύπτει από τις αναφε- 
ρόμενες στις παραγρ. (3), (4) και (5) του προοιμίου διατα- 
ξεις. 

α) Παροχή υπηρεσιών σε πλοία Ε/Γ - Φ/Γ - Τ/Κ - Ο/Γ επί 
12ώρου βάσεως όλο το χρόνο (φορτοεκφόρτωση, υδρο- 

δότηση, παραλαβή, ταξινόμηση, αποθήκευση, παράδο¬ 
ση, ζύγιση εμπορευμάτων). 

β) Έλεγχος διακινουμένου αριθμού επιβατών - οχημά¬ 
των και ορθής απόδοσης δικαιωμάτων. 

γ) Επίβλεψη εκτελουμένων λιμενικών έργων. 

δ) Αποκατάσταση ζημιών μηχανημάτων δικτύου ηλε¬ 
κτροδότη σης. 

ε) Καθορισμός χερσαίων χώρων λιμένος. 

3. Για τη δαπάνη που θα προκόψει από την ανωτέρω αι¬ 
τία υπάρχει εγγεγραμμένη πίστωση στον Τακτικό Προϋ¬ 
πολογισμό του Λιμενικού Ταμείου Ν. ΧΑΝΙΩΝ έτους 1998, 
ύψους δεκατριών εκατομμυρίων (13.000.000) δρχ. : ο ο¬ 
ποίος δεν επιβαρύνειτον Κρατικό Προϋπολογισμό. Η δα¬ 
πάνη για το Β' εξάμηνο 1998 υπολογίζεται περίπου σε δύο 
εκατομμύρια τριακόσιες σαράντα τρεις χιλιάδες επτακό¬ 
σιες πενήντα (2.343.750), η δε συνολική δαπάνη δεν μπο¬ 
ρεί, σε καμμία περίπτωση, να υπερβεί σε ετήσια βάση το 
ύψος της ετήσιας πίστωσης του Προϋπολογισμού Λ.Τ. Ν. 
ΧΑΝΙΩΝ, που έχει εγγράφει για την αιτία αυτή, μη επιτρε¬ 
πόμενης της αύξησης των σχετικών πιστώσεων με μετα¬ 
φορά κονδυλίων από πιστώσεις άλλων κατηγοριών δαπα¬ 
νών, είτε με χορήγηση συμπληρωματικών κονδυλίων. 

4. Ο αριθμός του προσωπικού που θα απασχολείται υ- 
περωριακά κάθε φορά, καθώς και ο αριθμός των ωρών, 
θα εξαρτηθεί από τις πραγματικές υπηρεσιακές ανάγκες 
και θα καθοριστεί με απόφαση του Προέδρου Λ.Τ.Ν. ΧΑ¬ 
ΝΙΩΝ. 

Η απόφαση αυτή ισχύει ένα μήνα πριν από την έκδοσή 
της, να δημοσιευθεί στην Εφημερίδα της Κυβερνήσεως. 

Αθήνα, 5 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡ1ΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 
- -4 - 

Αριθ. 2067166/9363/0025 (8) 

Καθορισμός ανωτάτου ορίου έκδοσης εγγυητικών επι¬ 
στολών της Συνεταιριστικής Τράπεζας Νομού Τρικά¬ 
λων ΣΥΝ ΓΙΕ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1 Τις διατάξεις της παραγράφου 1 του άρθρου 3 του 
Νόμου 2441/96 (Α' 256/96) «Κύρωση της από 3.8.96 Σύμ¬ 
βασης μεταξύ του Ελληνικού Δημοσίου και της Εθνικής 
Τράπεζας της Ελλάδος και άλλες διατάξεις». 

2. Το Π.Δ. 284/1988 «Οργανισμός του Υπουργείου Οι¬ 
κονομικών» (Α' 128/88). 

3. Την αριθ. 20000 19/13/0004/2.1.97 απόφαση του Υ¬ 
πουργού Οικονομικών «Μεταβίβαση αρμοδιοτήτων και 
της εξουσίας να υπογράφουν με «Εντολή Υπουργού» στο 
Γενικό Γραμματέα του Υπουργείου Οικονομικών, Γενικό 
Γραμματέα Οικονομικής Πολιτικής και Συστημάτων, στον 
Ειδικό Γ ραμματέα κ.λπ.». 

4. Την απόφασή μας 2028691 Ζ4534/3.8.95 «Καθορισμός 
ανωτάτου ορίου έκδοση εγγυητικών επιστολών από τις 
Τράπεζες, που γίνονται δεκτές από το Δημόσιο και τα 
Ν.Π.Δ.Δ. σε διαγωνισμούς ή Συμβάσεις για εκτέλεση έρ¬ 
γων, προμήθειες κ.λπ.». 

5. Το από 8,10.98 έγγραφο της ανωτέρω Τράπεζας με 
το οποίο ζητά καθορισμό του ανωτάτου ορίου έκδοσης 
των εγγυητικών επιστολών της. 


6. Τη δραστηριότητα της Τράπεζας όπως εμφανίζεται 
σήμερα. 

7. Το γεγονός ότι απάτην απόφαση αυτή δενπροκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

Καθορίζουμε το ανώτατο όριο έκδοσης Εγγυητικών Ε¬ 
πιστολών της Συνεταιριστικής Τράπεζας Νομού Τρικά¬ 
λων ΣΥΝΠΕ στο ποσό των δρχ. 390.000.000 με τους ό¬ 
ρους και τις προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα εγγυή¬ 
σεις στο Δημόσιο και τα Νομικά Πρόσωπα Δημοσίου Δι¬ 
καίου για εκτέλεση έργων, προμήθειες κ.λπ. (απόφαση 
μας 2028691/4534/3.8.95). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 1998 

Με εντολή Υπουργού 
Η Γενική Διευθύντρια 
Α. ΑΣΗΜΑΚΟΠΟΥΛΟΥ 

-- 4 —- 

Αριθ. Φ.215/176 3 (9) 

Αντικατάσταση του δευτέρου εδαφίου της παρ. 3 του άρ¬ 
θρου 9 του οργανισμού του Ταμείου Προνοίας Δημο¬ 
σίων Υπαλλήλων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 18 του Ν. 
2556/1997 (Α'270). 

2. Τις διατάξεις των άρθρων 23 παρ. 1 εδ. ιε, 26 παρ. 1 
του Ν. 1558/1985 (ΑΊ37). 

3. Τις διατάξεις του Π.Δ/τος 213/1992 (Α' 102) και του 
Π.Δ/τος 372/95 (Α'201). 

4. Τις διατάξεις του άρθρου 29Ατου Ν. 1558/1985 (Α' 
137) το οποίο προσετέθη με το άρθρο 27 του Ν. 
2081/1992 (ΑΊ 54) και τροποποιήθηκε μετο άρθρο 1 παρ. 
2ατου Ν. 2469/1997 (Α' 38). 

5. Το γεγονός ότι από την απόφαση αυτή δενπροκαλεί- 
ται δαπάνη σε βάρος του προϋπολογισμού του Ταμείου 
Προνοίας Δημοσίων Υπαλλήλων. 

6. Τη σύμφωνη γνώμη του Δ.Σ. του Ταμείου Προνοίας 
Δημοσίων Υπαλλήλων που διατυπώθηκε κατά τις 
25η/26.6.1998 και 34η/15.9.1998 συνεδριάσεις του. 

7. Τη γνώμη του Συμβουλίου Κοινωνικής Ασφάλισης 
που διατυπώθηκε κατά την 43η/21.10.1998 συνεδρίασή 
του της ΚΘ περιόδου. 

8. Την υπ’ αριθ. οικ. 1749/9.11.1998 (Β' 1171) κοινή από 
φάση του Πρωθυπουργού και του Υπουργού Εργασίας 
και Κοινωνικών Ασφαλίσεων, αποφασίζουμε: 

1. Το δεύτερο εδάφιο της παρ. 3 του άρθρου 9 του 
Β.Δ/τος 3/13.7.1936 (Α' 285) «Περί οργανισμού του Τα¬ 
μείου Προνοίας Δημοσίων Υπαλλήλων» όπως ισχύει μετά 
την αντικατάστασή του με το άρθρο πρώτο του Π.Δ/τος 
317/1996 (Α' 216), αντικαθίσταται ως ακολούθως: 

«Ηοφειλόμενη μηνιαία εισφορά για εξαγορά της προς α¬ 
ναγνώριση προϋπηρεσίας ορίζεται σε ποσοστό 7% επί των 
συνταξίμων αποδοχών που λαμβάνει ο ασφαλισμένος κα¬ 
τά το μήνα υποβολής της σχετικής αίτησης, η οποία υπο¬ 
βάλλεται μέσα σε αποκλειστική προθεσμία δύο ετών από 
την ημερομηνία υπαγωγής στην ασφάλιση του Ταμείου. 

Χρόνος προϋπηρεσίας για τον οποίο ο ασφαλισμένος 
είχε υπαχθεί στην ασφάλιση άλλου ταμείου, κλάδου ή 
λογ/σμού πρόνοιας καθώς και χρόνος ο οποίος αναγνω- 
ρίζετο από προηγούμενο φορέα πρόνοιας που ήταν α¬ 
σφαλισμένος, δεν μπορεί να αναγνωρισθεί και εξαγορα- 
σθείστο Ταμείο». 

2. Γιατουςήδη ασφαλισμένους του Ταμείου ισχύουντα 
αναφερόμενα στην παρ. 1 της παρούσης, η δε σχετική αί¬ 
τηση υποβάλλεται μέσα σε αποκλειστική προθεσμία δύο 
ετών από την ημερομηνία δημοσίευσής της. 


3. Η ισχύς της απόφασης αυτής αρχίζει απάτην ημερο¬ 
μηνία δημοσίευσής της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1998 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝ Α 104 32 * ΤΕΙΕΧ 223211 ΥΡΕΤ ΘΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ~ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ, 5225 713 ΠΕΙΡΑΙΑΣ 

5249 547 Νικήτα 6*8 Τ.Κ. 185 31 


Πώληση Φ.Ε.Κ. 

Φωτοαντίγραφα παλαιών Φ Ε.Κ. 
Βιβλιοθήκη παλαιών Φ.Ε.Κ. 

Οδηγίες για δημοσιεύματα Α Ε. - Ε.Π:Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5239 762 ΠΑΤΡΑ 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ , . 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο η μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

— “' Κ.Α Ε. Προϋπολογισμού Κ.Α.Ε. εσόδου υπέρ 

Τεύχος 2531 _ ΤΑΠΕΤ 3512 _ 

Α’ (Νόμοι, Π,Δ.. Συμβάσεις κ.λπ.) 60.000 δρχ. 3.000 δρχ. 

Β' (Υπουργικές αποφάσεις κ.λπ.) 70.000 » 3.500 

Γ'(Διορισμοί, απολύσεις κ.λπ. Δπμ. Υπαλλήλων) 15.000 » ^ 75 " 

Δ' (Απαλλοτριώσεις, πολεοδομία κ.λπ.) 70.000 - 3 - 500 

Αναπτυξιακών Πράξεων (Τ.Α Π.Σ) 30.000 » 1 500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 >> 750 

Παράρτημα ( Πίνακες επιτυχόντων διαγωνισμών κ.τλ.) 5.000 -> 250 

Δελτίο Βιομηχανικής Ιδιοκτησίας (Δ Ε.Β.Ι.) 10.000 >> 500 

Ανωτάτου Ειδικού Δικαστηρίου (Α.Ε.Λ.) 3.000 >· 150 

Προκηρύξεων Α.Σ.Ε.Π. 10.000 >- 

Ανωνύμων Εταιρειών & Ε.Π.Ε._ 250.000 ____!- 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α Ε. & Ε.Π.Ε._ 250 000 ” _ 12 · 500 " _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυποί το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνς. από το Ταμείο του ΤΑΠΕΤ 
(Σολωμού 51 Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτο'ιν πληρώνουν το μισό χρηματικό ποσό 
της συνδρομής και ολόκληρο το ποαό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








